Antanas Vadopalas

**Antanas Vadopalas** (1921 m. sausio 5 d. Daujėnuose, Pasvalio raj. – 2005 m. sausio 26 d. Kaune) – agronomijos profesorius, habilituotas daktaras.

## Biografija
             
Tėvai valstiečiai, valdė vidutinį ūkį. Šeimoje augo keturi vaikai. Tėvas mirė 1955 m., motina – 1969 m. Mokėsi Daujėnų pradinėje mokykloje. 1941 m. baigė Pasvalio gimnaziją, mokytojavo Biržų rajono mokyklose (Gulbinėnų, Kupreliškio, Daujėnų). Mokytojaudamas lankė kursus ir įgijo pedagogo specialybę. 1945–1950 m. studijavo Lietuvos Žemės ūkio akademijoje (LŽŪA), Agronomijos fakultete. Studijų metais dirbo įvairius darbus ir taip papildydavo pragyvenimo minimumą.

Baigęs akademiją dirbo Klaipėdos žemės ūkio, vėliau – Klaipėdos buhalterinės apskaitos, žemės ūkio technikumuose. 1961 m. įgijo žemės ūkio mokslų kandidato laipsnį. 1963 m. priimtas į Lietuvos Žemės ūkio akademiją – vyresniuoju dėstytoju, vėliau dirbo docentu (1966–1984 m.) ir aštuonerius metus (1984–1993 m.) – profesoriumi. 1982 m. apgynė mokslų daktaro disertaciją.

Mėgo mokslinį – tiriamąjį darbą, todėl greta tiesioginės tarnybos atlikdavo įvairius bandymus. Mokslinėje srityje aktyviai dirbo 42 metus. Tiriamojo darbo kryptis – daugiamečių žolių auginimas sėklai ir pašarui, panaudojant naujausias agrotechnines, chemines ir mechanines priemones.

Greta pedagoginio, mokslinio darbo aktyviai dalyvavo spaudoje. Parašė 15 knygų bei knygelių ir apie 150 straipsnių. Buvo Agronomijos fakulteto profsąjungos pirmininkas, dekano padėjėjas sportiniams reikalams. Prienų rajono šefavimo komisijos narys, LŽŪA specializuotos (K120.60.01) mokslinės tarybos narys. LŽŪA mokslinės tarybos (senato) narys. Jokioms partijoms nepriklausė.

1953 m. vedė gydytoją Gailutę Šalčiutę. Užaugino du vaikus: dukrą Gailutę ir sūnų Rimantą.

### Kūryba
 
vaizdas:Leidinys Garždenis AV 1.jpg|Knygelės"Garždenis" viršelis. Vilnius Valstybinė politinės ir mokslinės literatūros leidykla,1960 m. 
vaizdas:Leidinys Pašarinės morkos AV 2.jpg|Knygelės "Pašarinės morkos"viršelis. Vilnius Valstybinė politinės ir mokslinės literatūros leidykla,1964 m. 
vaizdas:Vadovėlis AP AV 1.jpg|Vadovėlio aukštosiosioms mokykloms "Agronomijos pagrindai" viršelis. Vilnius Mintis 1973 m.
vaizdas:Vadovėlis LKAP AV 2.jpg|Vadovėlio "Lauko kultūrų agrotechnikos pagrindai" viršelis . Kaunas Šviesa 1980 m.
vaizdas:Vadovėlis LKAP AV 3.jpg|Vadovėlio "Lauko kultūrų agrotechnikos pagrindai" viršelis . Kaunas Šviesa 1982 m.
vaizdas:Vadovėlis ZUD AV 4.jpg|Vadovėlio "Žemės ūkio darbai" viršelis . Kaunas Šviesa 1984 m.
vaizdas:Vadovėlis ZUD AV 5.jpg|Vadovėlio "Žemės ūkio darbai" viršelis . Kaunas Šviesa 1986 m.
vaizdas:Vadovėlis ZUD AV 6.jpg|Vadovėlio "Žemės ūkio darbai" viršelis . Kaunas Šviesa 1986 m.
vaizdas:Vadovėlis AP AV 7.jpg|Vadovėlio aukštosiosioms mokykloms "Agronomijos pagrindai" viršelis. Vilnius Mokslas 1992 m.

#### Bibliografija

Antanas Vadopalas parašė septynis vadovėlius ir įvairius devynis leidinius:
* Garždenis (1960 m. Vilnius)
* Cukrinius runkelius pašarui (1960 m. Vilnius)
* Žemė dosni darbštiesiems (1963 m. Vilnius)
* Pašarinės morkos (1964 m. Vilnius)
* Agronomijos pagrindų laboratorinių darbų metodiniai nurodymai (1973 m. Lietuvos žemės ūkio akademija)
* Agronomijos pagrindų mokomosios praktikos metodiniai nurodymai (1972 m. Lietuvos žemės ūkio akademija)
* Agronomijos pagrindai (1973 m. Vilnius)
* Lauko kultūrų agrotechnikos pagrindai (1980 m. Kaunas)
* Agronomijos pagrindų laboratorinių darbų metodiniai nurodymai (1982 m. Lietuvos žemės ūkio akademija) Bendraautorė E. Pranaitienė.
* Lauko kultūrų agrotechnikos pagrindai (1982 m. Kaunas)
* Žemės ūkio darbai (1984 m. Kaunas) 6-tai klasei.
* Žemės ūkio darbai (1984 m. Kaunas) 7-tai klasei
* Žemės ūkio darbai (1986 m. Kaunas) 7-tai klasei
* Žemės ūkio darbai (1986 m. Kaunas) 8-tai klasei
* Agronomijos pagrindai(1992 m. Vilnius) Modulio programa

## Išnašos